KÖZLEMÉNY

A választási eljárásról szóló 2013. évi XXXVI. törvény 75. § (1) bekezdés b) pontjában foglaltak alapján a Helyi Választási Iroda Választási Információs Szolgálatot működtet. 

Az országgyűlési képviselők és az Európai Parlament tagjainak választásán a választási irodák hatáskörébe tartozó feladatok végrehajtásának részletes szabályairól, a választási eljárásban használandó nyomtatványokról, valamint a választási eredmény országosan összesített adatai körének megállapításáról szóló 28/2013. (XI.15.) KIM rendelet 9. § (2) bekezdés c) pontja szerint a HVI vezetőjének nevét, a választási iroda helyiségének címét, telefonszámát, e-mail címét és fax számát a helyben szokásos módon nyilvánosságra kell hozni.

A HVI vezetőjének neve: Nagy Erzsébet

A HVI elérhetőségei:

Címe: 6087 Dunavecse, Fő út 43. száma: 78/437-116 

e-mail címe: jegyzo@dunavecse.hu

Fax száma:78/437-117 

A Választási Információs Szolgálat elérhetőségei: 

Névjegyzékkel kapcsolatos kérelmek, átjelentkezés, mozgóurna igénylés: 

6087 Dunavecse, Fő út 43., tel.: 78/437-116/215. mellék 

Jogi információ, szavazatszámláló bizottságok delegált tagjainak fogadása, eskütétel, oktatások szervezése: 6087 Dunavecse, Fő út 43., telefon: 78/437-116 

Az információs szolgálat hétfő 7,30 órától 16,00 óráig, kedden: 7,30 órától 17,00 óráig szerdán és csütörtökön 7,30 órától 16.00-ig, pénteken 7.30 órától 12.30 óráig áll a választópolgárok rendelkezésére, illetve a választás napján 6,00 órától 19,00 óráig hívható a 78/437-116 telefonszámon. 

Az országgyűlési képviselők és az Európai Parlament tagjainak választásán a választási irodák hatáskörébe tartozó feladatok végrehajtásának részletes szabályairól, a választási eljárásban használandó nyomtatványokról, valamint a választási eredmény országosan összesített adatai körének megállapításáról szóló 28/2013. (XI.15.) KIM rendelet 9. § (2) bekezdés b) pontja szerint a HVI közleményt ad ki a szavazás helyéről és idejéről, a szavazás módjáról. 

MAGYARORSZÁG KÖZTÁRSASÁGI ELNÖKE KITŰZTE AZ ORSZÁGGYŰLÉSI KÉPVISELŐK 2014. ÉVI VÁLASZTÁSÁT.

A szavazás napja: 2014. április 6.

A szavazás 6.00 órától 19.00 óráig tart. 

A szavazás helye:

	Szavazókör sorszáma:
	Szavazóhelyiség címe:

	001.
	Vikár Béla Művelődési Ház, Dunavecse, Fő út 35.

	002.
	Dunavecsei Petőfi Sándor Általános Iskola, Dunavecse, Zrínyi u. 6.

	003.
	II. számú Százszorszép Óvoda, Dunavecse, Honvéd u. 22.

	004.
	II. számú Százszorszép Óvoda, Dunavecse, Honvéd u. 22.


Szavazás módja:

A magyarországi lakcímmel rendelkező választópolgár személyesen szavazhat. A szavazás napján lakóhelyétől távol tartózkodó választópolgár belföldön az általa megjelölt településen átjelentkezéssel, külföldön Magyarország külképviseletein adhatja le szavazatát.

Átjelentkezést 2014. április 4-én 16.00 óráig, a külképviseleti névjegyzékbe való felvételt 2014. március 29-én 16.00 óráig lehet kérni a www.valasztas.hu oldalon vagy levélben, illetve személyesen a lakóhely szerint illetékes helyi választási irodától.

Szavazni egy egyéni választókerületi jelöltre és egy országos listára lehet. Az országgyűlési választáson nemzetiségiként regisztrált választópolgár pártlista helyett nemzetiségi listára szavazhat.

Részletes tájékoztatásért forduljon a polgármesteri hivatalban működő helyi választási irodához, vagy látogassa meg a www.valasztas.hu weboldalt.

Nagy Erzsébet

HVI vezető

